Φραντσέσκο Μαρία Γκριμάλντι

Ο Φραντσέσκο Μαρία Γκριμάλντι (Francesco Maria Grimaldi, 2 Απριλίου 1618 – 28 Δεκεμβρίου 1663) ήταν Ιταλός Ιησουίτης ιερέας, μαθηματικός και φυσικός. Γεννήθηκε στην Μπολόνια και δίδαξε στο κολέγιο των Ιησουιτών αυτής της πόλης. Γονείς του ήταν οι Paride Grimaldi και Anna Cattani.

Επιστημονική συνεισφορά 
Την περίοδο 1640 - 1650 εργάστηκε μαζί με τον Τζοβάνι Ριτσιόλι (Giovanni Riccioli). Μελέτησε την ελεύθερη πτώση των αντικειμένων, επιβεβαιώνοντας ότι η απόσταση της πτώσης είναι ανάλογη με το τετράγωνο του χρόνου που χρειάστηκε για να ολοκληρωθεί το φαινόμενο. Μαζί με τον Ριτσιόλι υπολόγισε την βαρυτική σταθερά κάνοντας καταγραφή των ταλαντώσεων ενός ακριβούς εκκρεμούς.

Επίσης κατασκεύασε και χρησιμοποίησε όργανα για την μέτρηση των σεληνιακών οροσειρών καθώς και του ύψους των συννέφων.  Χάραξε ακριβή χάρτη της Σελήνης, τον οποίο δημοσίευσε ο Ριτσιόλι και σήμερα εκτίθεται στο Εθνικό Μουσείο Αέρος και Διαστήματος στην Ουάσιγκτον. (National Air and Space Museum in Washington D.C.)

Ήταν ο πρώτος που έκανε ακριβείς παρατηρήσεις της περίθλασης του φωτός. Μεταγενέστεροι φυσικοί αξιοποίησαν την δουλειά του για να αποδείξουν ότι το φως είναι κύμα και ο Νεύτωνας χρησιμοποίησε τα αποτελέσματα του Γκριμάλντι στην δική του, πληρέστερη, θεωρία του φωτός. Τέλος ο Ιταλός επιστήμονας ανακάλυψε τις αποκαλούμενες σήμερα ζώνες περίθλασης (αγγλ. diffraction bands).

Έργα 
Physicomathesis de lumine, coloribus, et iride, aliisque annexis (1665)

Δείτε επίσης 
 Ο σεληνιακός κρατήρας Γκριμάλντι ονομάστηκε προς τιμήν του.

Σημειώσεις

Παραπομππές

Εξωτερικοί σύνδεσμοι 

 Catholic Encyclopedia λήμμα για τον Φραντσέσκο Μαρία Γκριμάλντι. 
 Physico-mathesis de lumine (1665)

Ιταλοί μαθηματικοί
Ιταλοί φυσικοί
Ιταλοί αστρονόμοι
Σεληνογράφοι
Ιησουίτες
Αστρονόμοι του 17ου αιώνα
Φυσικοί του 17ου αιώνα
Μαθηματικοί του 17ου αιώνα